[Foto’s] 99-jarige se vreemde versoek | Maroela Media
[Foto’s] 99-jarige se vreemde versoek
Foto: Facebook/Politie Nijmegen-Zuid
Almal het ŉ wenslysie van dinge wat hulle nog graag wil doen. Sommige mense wil graag oorsee gaan vakansie hou en ander wil uit ŉ vliegtuig spring. Maar dié 99-jarige vrou se wenslysie lyk so bietjie anders.
Annie (99) wou bitter graag gearresteer word, aangesien sy nog nooit die binnekant van ŉ tronksel gesien het nie.
Volgens die polisie in Nijmegen, Nederland, het Annie se kleindogter dié “spesiale” geleentheid vir haar gereël.
Die plaaslike polisie laat nie mense wat nie misdade gepleeg het nie in die selle toe nie, maar hulle het ingestem om ŉ spesiale vergunning vir Annie te maak.
Die polisie het Annie by haar huis kom haal en daar “gearresteer”. Annie is geboei en in die tjoekie gegooi. Oftewel, sy kon vir ŉ paar minute in die sel sit terwyl polisiemanne ŉ paar kiekies van haar neem.
Volgens Annie se kleindogter het Annie haarself gate uit geniet…
bejaarde foto's Nederland
[Foto’s] Kunstenaar blaas lewe in 3D-tekeninge
Ai, die ouma is nou ‘n bok vir sports!
ouma is in die hemel
Lekker lag ek vir ouma nou. Dankie vir die polisie wat n bok vir sports was. :)
Ai ons suid afrikaners kort van tyd tot tyd sulke oulike nuus!!!
Dierbaar, kyk Ouma se boeie was losgemaak om haar in die polisie stasie in te lei!
Ouma kan bly wees dit was in Nederland, hier sou ouma nie weer lewend anderkant uit gekom het nie. Vreemd hoe verskillend mense is, inhegtenisneming is die LAASTE ding wat ek op my bucket list het. Maar dis ‘n cute storie.
Gee haar die sweep…
En so kry elke diertjie sy plesiertjie. Geluk aan die oumatjie.
Ouma is te dierbaar vir woorde. Pleks sy ‘n tronk gaan beroof!
Nee Ouma. Voel sy skuldig oor iets waarvoor sy straf moes uitdien? Dis vreemd verby.
Ai ouma hier in SA word mense regtig verskye kere gearesteer en dan vrygelaat of ontsnap uit aanhouding …wat ook n grap is op n heel ander vlak.
Hi John, dit het die oumatjie nou wel 99jr geneem om na vore te kom maar tenminste het sy haar wens gekry. Niemand sal weet wat se pad die ou mensie geloop het nie. Kom ons drink ‘n Bells op oumatjie
Ag moeder dis oulik! Dankie Maroela vir ‘n oulike storie!
Ag siestog – is dit nie sweet nie. Oulik van die Polisie om die vergunning te maak. Wat ‘n wonderlike ouderdom en dan het sy nog soveel pret ook. LOL!!
Zettispagetti · 2 jaar gelede
Daar is net weer n bewys dat daar baie dinge is wat ons spyt is ons nooit hanteer het nie
– dalk wou sy uieindelik haar vrese in di oë kyk?
Come on guys.! What about Interogation and full body search? Do it right please! The lady is 99years old and must be hidding something.